बिटिसि बिसायख’थिया थांनाय 4 एप्रिलावनो खुंजानो गोनांब्लाबो हादराव क’रना जिउसानि गिख्रंथाव साग्लोबसारनायनि थाखाय दोनथ’नाय जादों। माब्ला बिटिसि बिसायख’थिया खुंजागोन बिनि जेबो थि गैया। थेवबो बावैसो सान सिगां हाइकर्डआ नबेम्बर दानावनो बिटिसि बिसायख’थिनि खालारखौ फोसावनो बिसायख’थि आयगसिम बिथोन हरनायाव डिसेम्बर दानाव खुंजानो हागौखौ सानजायो। नाथाय बिटिसि बिसायख’थिनि सानखौ फोसावाखैब्लाबो बिटिआरनि राजखान्थि दोलोफोरजों लोगोसे हादरारि राजखान्थि दोलोफोरा बिटिसि बिसायख’थि गेलेनो ओंखारदों । बेखौ नायोब्ला हाग्रामा महिलारीया दैदेननाय बिपिएफ दोलोआ 37, इउ पि पि एलआ 40, ए इउ आइ डि एफ आरो कंग्रेसआ 16 आरो बिजेपि दोलोआ 26+1 बियाबाव बिजाथि फसंदों । बे बिसायख’थि फोसावदिं आफादफोराव सिगां साननैसोआ बिपिएफ आरो इउ पि पि एल दोलोफोरनि गेजेराव गुसु दावहा नांलायदोंमोन। बि दोलोनि बिजाथिफोरा बै दोलोनि बिजाथिफोरनि सायाव अजद होलायनाय बानबिबुंथि होदोंमोन । नाथाय बिनि उल्थायै साननैसो सिगांनिफ्राय बिजेपि आरो बिपिएफ दोलोफोरनि गेजेराव भट लानो हानायनि गुसु दावहा सोलिनायखौ नुनो मोनगासिनो दंसै। बे बिसायख’थिनि फोसावदिं